Document ID: 31993R2158

Komisijas Regula (EEK) Nr. 2158/93
(1993. gada 28. jūlijs)
par to, kā saistībā ar Padomes Regulu (EEK) Nr. 613/91 piemērot grozījumus 1974. gada Starptautiskajā konvencijā par cilvēku dzīvības aizsardzību uz jūras un 1973. gada Starptautiskajā konvencijā par kuģu izraisītā piesārņojuma novēršanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1991. gada 4. marta Regulu (EEK) Nr. 613/91 par kuģu nodošanu Kopienā no viena reģistra citā [1] un jo īpaši tā 1. panta 2. punkta a) apakšpunktu,
tā kā kuģu nodošanas nolūkā 1974. gada Starptautiskās konvencijas par cilvēku dzīvības aizsardzību uz jūras (1974. gada SOLAS konvencija) un 1973. gada Starptautiskās konvencijas par kuģu izraisītā piesārņojuma novēršanu, kas grozīta ar 1978. gada Protokolu (Marpol 1973/78), piemērošana attiecas tikai uz noteikumiem, kas ir spēkā dienā, kad pieņemta Regula (EEK) Nr. 613/91, proti, 1991. gada 4. martā;
tā kā sakarā ar vajadzību uzlabot kuģu drošības standartus 1988. gada 9. un 10. novembrī, 1989. gada 11. aprīlī un 1990. gada 23. maijā grozīja 1974. gada SOLAS konvenciju un tās 1978. gada Protokolu; tā kā starptautiskā mērogā šādi grozījumi stājās spēkā 1992. gada 1. februārī;
tā kā, pateicoties vajadzībai uzlabot kuģu izraisīta jūras piesārņojuma novēršanas standartus, 1991. gada 4. jūlijā grozīja Marpol 73/78 konvenciju, kuras grozījumi starptautiskā mērogā stājās spēkā 1993. gada 4. aprīlī;
tā kā, lai nodrošinātu šo uzlaboto jūras drošības un piesārņojuma novēršanas standartu piemērošanu Kopienā attiecībā uz kuģu nodošanu starp dalībvalstu reģistriem, Regulas (EEK) Nr. 613/91 izpratnē būtu jāpasludina šo grozījuma piemērošana;
tā kā šajā regulā paredzētie pasākumi atbilst 1993. gada 7. maija Kuģu nodošanas komitejas atzinumam,
IR PIEŅĒMUSI ŠO REGULU.
1. pants
Regulas (EEK) Nr. 613/91 mērķiem piemēro šādus 1974. gada Starptautiskās konvencijas par cilvēku dzīvības aizsardzību uz jūras (1974. gada SOLAS konvencija) grozījumus:
1. 1988. gada 9. novembra "1974. gada Starptautiskās konvencijas par cilvēku dzīvības aizsardzību uz jūras Līgumslēdzēju valdību konferences par Vispasaules Jūras avāriju un drošības sistēmu" 1. rezolūciju, ar ko groza 1974. gada SOLAS konvencijas I, II-1, III, IV, V nodaļu un pielikuma papildinājumu;
2. 1988. gada 9. novembra "1974. gada Starptautiskās konvencijas par cilvēku dzīvības aizsardzību uz jūras Līgumslēdzēju valdību konferences par Vispasaules Jūras avāriju un drošības sistēmu" 2. rezolūciju, ar kuru tiek pieņemts, ka SOLAS Kravas kuģu aprīkojuma drošības sertifikātu un Kravas kuģu radio drošības sertifikātu papildina ar aprīkojuma ierakstiem (veidlapa E un R), kā paredzēts 1974. gada SOLAS konvencijas pielikumā;
3. 1988. gada 10. novembra "1978. gada Protokola, kas saistīts ar 1974. gada Starptautisko konvenciju par cilvēku dzīvības aizsardzību uz jūras, Pušu konferences par Vispasaules Jūras avāriju un drošības sistēmu" rezolūciju, ar ko groza 1978. gada Protokola, kas saistīts ar 1974. gada SOLAS konvenciju, I nodaļu un pielikuma papildinājumu;
4. Starptautiskās Jūrniecības organizācijas Jūras transporta drošības komitejas 57. sanāksmes rezolūciju MSC 13 (57), kas pieņemta 1989. gada 11. aprīlī un ar ko groza 1974. gada SOLAS konvencijas pielikuma II-1, II-2, III, IV, V un VII nodaļu;
5. Starptautiskās Jūrniecības organizācijas Jūras transporta drošības komitejas 58. sanāksmes rezolūciju MSC 19 (58), kas pieņemta 1990. gada 23. maijā un ar ko groza 1974. gada SOLAS konvencijas pielikuma II-1 nodaļu.
2. pants
Regulas (EEK) Nr. 613/91 mērķiem piemēro 1991. gada 4. jūlija Starptautiskās Jūrniecības organizācijas Jūras vides aizsardzības komitejas 31. sanāksmes rezolūciju MEPC 47 (31), ar ko groza 1973. gada Starptautisko konvenciju par kuģu izraisītā piesārņojuma novēršanu, kura grozīta ar 1978. gada Protokolu, I pielikumu.
3. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 28. jūlijā

Labels: 11
5
10
20
8